સુરત જિલ્લાની બારડોલી નગરપાલિકા દ્વારા ગુરુવારના રોજ આચાર્ય તુલસી માર્ગ પર નગર ભાજપા કાર્યાલય નજીકથી ઉકરડા ખસેડવાની કામગીરી શરૂ કરવામાં આવી હતી. નવગુજરાત સમય દ્વારા નગરની ગંદકી અને તેનાથી ફેલાતી બીમારીઓ વિષે અહેવાલ પ્રસિદ્ધ કરવામાં આવ્યા બાદ તંત્ર હરકતમાં આવ્યું હતું અને પોલીસને સાથે રાખી ઉકરડા ખસેડી રસ્તો ખુલ્લો કર્યો હતો. શાસકોએ તાત્કાલિક રોડની સાઇડે દીવાલ ચણવાની પણ શરૂઆત કરી દીધી હતી જેથી ભવિષ્યમાં ફરી રસ્તા પર ગંદકી આવી ન શકે.